CELEX: 62009CN0156
Language: da
Date: 2009-05-06 00:00:00
Title: Sag C-156/09: Anmodning om præjudiciel afgørelse indgivet af Bundesfinanzhof (Tyskland) den 6. maj 2009 — Finanzamt Leverkusen mod Verigen Transplantation Service International AG

1.8.2009   
            
            
               DA
            
            
               Den Europæiske Unions Tidende
            
            
               C 180/25
            
         Anmodning om præjudiciel afgørelse indgivet af Bundesfinanzhof (Tyskland) den 6. maj 2009 — Finanzamt Leverkusen mod Verigen Transplantation Service International AG
   (Sag C-156/09)
   2009/C 180/43
   Processprog: tysk
   
      Den forelæggende ret
   
   Bundesfinanzhof
   
      Parter i hovedsagen
   
   
      Sagsøger: Finanzamt Leverkusen
   
      Sagsøgt: Verigen Transplantation Service International AG
   
      Præjudicielle spørgsmål
   
   
               1)
            
            
               Skal artikel 28b, punkt F, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter (1) fortolkes således, at
               
                           a)
                        
                        
                           bruskmateriale udtaget fra et menneske (»biopsi«), som overlades til en erhvervsdrivende med henblik på celleopformering og efterfølgende tilbagelevering som implantat til den pågældende patient, er en »løsøregenstand« i denne bestemmelses forstand,
                        
                     
                           b)
                        
                        
                           isolering af ledbruskceller fra bruskmaterialet og den efterfølgende celleopformering er »arbejde« udført på løsøregenstande i denne bestemmelses forstand,
                        
                     
                           c)
                        
                        
                           tjenesteydelsen allerede er udført for aftageren »under dennes momsregistreringsnummer«, når dette er anført på tjenesteyderens faktura, uden at der blev indgået en udtrykkelig skriftlig aftale om anvendelsen heraf?
                        
                     
         
               2)
            
            
               Såfremt et af ovenstående spørgsmål besvares benægtende:
               Skal artikel 13, punkt A, stk. 1, litra c), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter fortolkes således, at isolering af ledbruskceller fra bruskmateriale udtaget fra et menneske og den efterfølgende celleopformering er en »behandling af personer«, når de celler, der fremkommer ved celleopformeringen, reimplanteres i donor
            
         
      (1)  EFT L 145, s. 1.